CELEX: E2010P0005
Language: et
Date: 2010-05-19 00:00:00
Title: Vürstliku apellatsioonikohtu 19. mai 2010 . aasta taotlus EFTA kohtult nõuandva arvamuse saamiseks kohtuasjas Dr. Joachim Kottke vs. Präsidial Anstalt ja Sweetlye Stiftung (Kohtuasi E-5/10)

2.12.2010   
            
            
               ET
            
            
               Euroopa Liidu Teataja
            
            
               C 325/22
            
         Vürstliku apellatsioonikohtu 19. mai 2010. aasta taotlus EFTA kohtult nõuandva arvamuse saamiseks kohtuasjas Dr. Joachim Kottke vs. Präsidial Anstalt ja Sweetlye Stiftung
   (Kohtuasi E-5/10)
   2010/C 325/06
   Vürstlik apellatsioonikohus (Fürstliches Obergericht) esitas 19. mai 2010. aasta kirjas, mis saabus kohtu kantseleisse 27. mai 2010, taotluse EFTA kohtult nõuandva arvamuse saamiseks kohtuasjas Dr Joachim Kottke vs. Präsidial Anstalt ja Sweetlye Stiftung. Arvamust taotletakse järgmistes küsimustes:
   
               1.
            
            
               Kas Liechtensteinis 1. mai 1995 jõustunud Euroopa Majanduspiirkonna leping on selline (mitmepoolne) leping, mille artikliga 4 on keelatud diskrimineerimine ja millega on seetõttu keelatud nõuda kohtukulude tagamist mõnes muus EMP liikmesriigis elavalt hagejalt, kui hageja, kelle elukoht on Liechtensteinis, ei ole kohustatud kohtukulusid tagama?
               Kui sellele esimesele küsimusele antakse eitav vastus, siis:
            
         
               2.
            
            
               Kas Liechtensteini tsiviilkohtumenetluse seadustiku (Zivilprozessordnung) paragrahvi 57 lõike 2 punkt 1, mille kohaselt mõnes muus riigis elav hageja on kohtukulude tagamisest vabastatud tingimusel, et suhtes langetatud kohtuotsust on võimalik tema elukohariigis jõustada, on kokkusobiv EMP lepingu ja eriti selle artiklis 4 sätestatud diskrimineerimiskeeluga ka nende hagejate puhul, kelle elukoht on mõnes teises EMP riigis?